**ТЕХНИЧЕСКА СПЕЦИФИКАЦИЯ**

**1. ОБЩЕСТВЕНА ПОРЪЧКА С ПРЕДМЕТ**

Текущ ремонт на ЦНСТДМУ 1, ЦНСТДМУ 2 и ЦНСТДМБУ на територията на гр. Нови пазар. Необходимостта от извършването на текущия ремонт е във връзка с извършена планувана проверка от Управителния орган на ОПРР, за което е съставен Констативен протокол, с който са дадени предписания на Община Нови пазар за отстраняване на некачествени строителни работи. Финансирането по настоящата обществена поръчка е осигурено от бюджета на Община Нови пазар.

**2. ВЪЗЛОЖИТЕЛ**

Ивайло Камаджиев – кмет на Община Нови пазар, съгласно чл. 5, ал. 2, т. 9 от ЗОП.

**3. ЦЕЛ НА ТЕХНИЧЕСКАТА СПЕЦИФИКАЦИЯ**

Техническата спецификация е изготвена с цел да помогне изпълнителят да изпълни строително - ремонтните работи на обекта. Техническата спецификация е неделима част от Документацията на обекта, наред с количествените сметки. Спецификацията е предназначена да поясни и развие изискванията по изпълнение на строителните работи, предмет на договора за СРР. Строително-ремонтните работи, следва да се изпълняват в съответствие с изискванията на Правилник за изпълнение на СМР (ПИПСМР).

**4. ОБХВАТ И СЪДЪРЖАНИЕ**

Актуално състояние на обекта: Обектите са в добро конструктивно състояние, което предполага дългосрочно използване. В коридорите, пред баните поставеният ламиниран паркет е с нарушена цялост. Предвид честото навлажняване е необходимо същият да се подмени с настилка от гранитогрес. В някои от помещенията има наличие на влага по стените. В част от стаите има пукнатини по шпакловката. В две от баните, около мивката е напукана фаянсовата облицовка. Необходимо е отстраняване на дефектите.

В сградата на ул.”Греков” № 9 (ЦНСТДМБУ), по фасадите е нарушена външната мазилка. Част от тротоарната настилка е улегнала и разместена. Необходимо е пренареждане на тротоарната настилка и изкърпване на външната мазилка.

Строително ремонтната дейност започва с подготвителен етап, през който на изпълнителя се предоставя цялата необходима документация. Той подготвя строителната площадка. Следва реалното изпълнение на строително-ремонтните работи. Определените от Възложителя строително - ремонтни работи, съгласно приложената Количествена сметка, ще се извършат в съответствие с изискванията на Възложителя и Българското законодателство. При окончателно завършване на строително-ремонтните работи се прави основно почистване на обекта.

Предвидени са за изпълнение следните дейности:

1. Пренареждане тротоарни плочи тип паве
2. Пренареждане бетонови тротоарни плочи 40/40
3. Очукване и изкърпване шпакловка с теракол по фасади
4. Доставка и полагане декоративна мазилка
5. Демонтаж на ламиниран паркет
6. Грундиране с бетон контакт
7. Настилка и первази - гранитогрес
8. Настилка с ламиниран паркет, ПВЦ первази, преходни лайсни
9. Алуминиеви лайсни по рампи
10. Облицовка с фаянсови плочки като пано
11. Грундиране за изкърпване шпакловка
12. Изкърпване на шпакловка и бояджийски работи.

Всички СРР следва да се изпълняват качествено и при спазване на технологични правила за извършване на дейностите.

При извършване на СРР дейности е необходимо да се съхрани в състоянието, в което са елементите на сградата, които не са обект на СРР.

Строителните отпадъци от порядъка на каменни и варовити фракции ще се извозват на посочено от Възложителя депо. Останалите видове отпадъци ще се извозват на специализирани депа за сметка на изпълнителя.

Видове и количества СМР, които ще се изпълняват са съгласно количествената сметка.

**5. ОБЕМ И ОПИСАНИЕ НА ВИДОВЕТЕ РАБОТА**

|  |  |  |  |
| --- | --- | --- | --- |
|  | КОЛИЧЕСТВЕНО СТОЙНОСТТНА СМЕТКА | | |
|  | **Външни АС** |  |  |
|  |  |  |  |
| № | ВИД С М Р | М | К-во |
| 1 | Пренареждане тротоарни плочи тип паве | м2 | 87.00 |
| 2 | Пренареждане бетонови тротоарни плочи 40/40 | м2 | 25.00 |
| 3 | Очукване и изкърпване шпакловка с теракол фасади | м2 | 40.00 |
| 4 | Полагане декоративна мазилка | м2 | 40.00 |
| 5 | Доставка декоративна мазилка цветна | кг | 125.00 |
|  |  |  |  |
|  | **Вътрешни АС** |  |  |
| № | ВИД С М Р | М | К-во |
| 1 | Демонтаж ламиниран паркет | м2 | 222.00 |
| 2 | Грундиране с бетон контакт | м2 | 133.00 |
| 3 | Настилка с гранитогрес | м2 | 133.00 |
| 4 | Первази от гранитогрес | м | 140.00 |
| 5 | Настилка с ламиниран паркет | м2 | 89.00 |
| 6 | ПВЦ первази за ламиниран паркет | м | 80.00 |
| 7 | Преходни лайсни | м | 23.00 |
| 8 | Ал. лайсни по рампи | м | 6.00 |
| 9 | Облицовка с фаянсови плочки като пано | м2 | 1.00 |
| 10 | Монтаж на PVC лайсни около фаянс | м | 4.00 |
| 11 | Грундиране за изкърпване шпакловка | м2 | 19.00 |
| 12 | Изкърпване шпакловка | м2 | 19.00 |
| 13 | Боядисване стени | м2 | 142.00 |

**6. ТЕХНИЧЕСКИ ИЗИСКАВАНИЯ КЪМ ИЗПЪЛНИТЕЛЯ**

* Изисквания към влаганите строителни материали. - Изпълнение на строежите съобразно изискванията по чл. 169, ал. 1 и 2 от ЗУТ;
* В СМР да се влагат само строителни продукти, които осигуряват изпълнението на съществените изисквания към строежите и отговарят на техническите спецификации, определени със Закона за техническите изисквания към продуктите съгласно чл.169а от ЗУТ
* Спазване на изискванията за здравословни и безопасни условия на труд в строителството; Недопускане на увреждане на трети лица и имоти в следствие на строителството;
* Строително ремонтните работи да се извършват съгласно строителните норми и правила, включващи необходимите технологични операции, осигуряващи добро качество на извършените СРР при изпълнение на изискванията на всички нормативни документи включително изискванията за здравословни и безопасни условия на труд;
* Извършване на СМР в съответсттвие на БДС/ или еквивалентни/ и всички действащи към момента на изпълнение нормативни документи по отношение на строително-монтажните дейности. Всички извършени работи и доставени материали следва да отговарят на актуални (действащи към момента на провеждане на настоящата обществена поръчка) Български държавни стандарти БДС -ЕН или еквивалентни;
* Качеството на влаганите материали ще се доказва с декларация за съответствието на строителния продукт, подписана и подпечатана от производителя или негов представител - (съгласно Наредба за съществените изисквания към строежите и оценяване съответствието на строителните продукти, приета с ПМС № 325 от 06.12.2006 г.). Влаганите строителни материали трябва да бъдат придружени с декларация за съответствие и с указания за прилагане на български език, съставени от производителя или от неговия упълномощен представител.

**7. ПРИЛОЖИМО ЗАКОНОДАТЕЛСТВО И ДОКУМЕНТИ**

* Закон за устройство на територията;
* Закон за здравословни и безопасни условия на труд (Обн., ДВ, бр. 124 от 23.12.1997 г.; последно изм. и доп. ДВ бр. 33, бр. 48/2006 г.);
* Закон за опазване на околната среда.
* Правилник по безопасността на труда при изпълнение на строителни и монтажни работи;
* Правилник за изпълнение и приемане на строителни и монтажни работи;
* НАРЕДБА № Iз-1971 от 29.10.2009 г. за строително-технически правила и норми за осигуряване на бeзопасност при пожар, издадена от министъра на вътрешните работи и председателя на Комитета по териториално и селищно устройство;

1. **ИЗИСКВАНИЯ ЗА БЕЗОПАСНОСТ**

Всички дейности на обекта се извършват в съответствие с приложимите национални нормативни изисквания, като Изпълнителят е длъжен да представи Застраховка професионална отговорност за съответната категория строеж, както и Застраховка ''Трудова злополука''. Работите ще се извършват при строго съблюдаване на техниката за безопасност и охрана на труда, както и всички изисквания по Наредба №2 от 22.03.2004г. за минималните изисквания за здравословни и безопасни условия на труд при извършване на строителните и монтажни работи.

1. **ПРИЕМАНЕ НА ИЗПЪЛНЕНИТЕ РАБОТИ ОТ ВЪЗЛОЖИТЕЛЯ**

Възложителят лично или чрез свой представител приема за изпълнени тези видове работи, за които са съставени всички актове и протоколи съгласно Наредба №3 от 31.07.2003 г. за съставяне на актове и протоколи по време на строителството и за вложените материали са представени всички декларации за съответствие.